Comerç i Mercats aprova les bases de la convocatòria per a adjudicar els llocs vacants del mercat del passeig marítim del Port de Sagunt
23 de juliol 2020

![Imagen 1](/media/5sujdi42/39-gloria-parra-11-_cuerpo.jpg)

El departament de Comerç i Mercats de l'Ajuntament de Sagunt ha aprovat les bases de la convocatòria per a adjudicar els llocs vacants del mercat extraordinari artesanal del passeig marítim del Port de Sagunt en període estival. Es tracta de 6 llocs que han quedat vacants després de finalitzar la crida a tots els venedors de la borsa.

La regidora de Comerç i Mercats, Gloria Parra, ha destacat que «**malgrat que ens trobem en unes dates límit, el departament de Comerç i Mercats ha fet un esforç grandíssim per a aprovar les bases i poder licitar els sis llocs vacants fins a l'any 2023**». La presentació de sol·licituds serà fins al 28 de juliol i a continuació se seguirà amb el tràmit administratiu perquè a principis d'agost ja puguen estar adjudicats estos llocs vacants. La regidora ha destacat que hi haurà una quota per a una part del teixit associatiu de la societat i una altra per a totes aquelles persones que estiguen interessades a treballar en el mercat de la platja venent algun tipus d'artesania o articles.

Parra ha assenyalat que esta és «**una prova més que el ritme en el departament no cessa i, en últim moment, hem aconseguit aprovar les bases per a licitar les places vacants que ens quedaven en el mercat extraordinari de la platja**». La regidora ha assegurat que esta situació no s'havia donat mai, «**però donades les circumstàncies actuals, hem vist necessari no deixar vacants eixos sis llocs que havien quedat perquè hi ha moltes persones que estan contactant amb el departament perquè hi ha moltes persones que han cridat al departament sol·licitant que se'ls deixe posar el seu lloc per a poder treballar**» o associacions de la nostra ciutat que demanen un espai per a poder exercir la seua acció social i enviar el seu missatge a la ciutadania, segons han manifestat al departament de Participació Ciutadana, als qui la regidora agraix la seua col·laboració.

Els llocs que s'oferixen són 3 llocs de 8 m2 cadascun, destinats a associacions sense ànim de lucre, ONG; 2 llocs de 8 m2 destinats a la venda de productes d'artesania: bijuteria i complements, marroquineria, fusta, ceràmica, llautó, làmines, quadres, articles de platja, petxines i similars, que constituïsca una típica activitat artesanal; 1 lloc de 8 m2, destinat a la venda de productes alimentosos no elaborats, de consum ràpid i begudes no alcohòliques, tots els llocs situats en la zona del Passeig Marítim, compresa entre la plaça de la Concòrdia i la unió amb l'avinguda Mediterrani.

Les dates de realització del mercat extraordinari artesanal del passeig marítim seran durant el període comprés de l'1 al 31 d'agost (tots els dies), i el 4, 5, 6, 11, 12 i 13 de setembre de 2020, amb horari de 19.00 a 1.00 hores, sent opcional per als venedors gaudir del dimarts com a dia de descans.

Per a consultar la resolució de les bases d'esta convocatòria i accedir a la instància per a sol·licitar un dels llocs, visitar la [Seu Electrònica](https://sagunt.sedipualba.es/tablondeanuncios/anuncio.aspx?id=21684) o el [Portal del Comerciant](https://sagunto.portaldelcomerciante.com/es/noticia/view/aprobacion-bases-convocatoria-adjudicacion-puestos-vacantes-venta-no-sedentaria-mercado-extraordinario-artesanal-paseo-maritimo-2020). La publicació del llistat provisional de sol·licituds admeses i excloses amb els resultats de la baremació serà el 29 de juliol de 2020.​

*   [](http://www.facebook.com/sharer.php?u=https://aytosagunto.es/va/actualitat/comerc-i-mercats-aprova-les-bases-de-la-convocatoria-per-a-adjudicar-els-llocs-vacants-del-mercat-del-passeig-maritim-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/comerc-i-mercats-aprova-les-bases-de-la-convocatoria-per-a-adjudicar-els-llocs-vacants-del-mercat-del-passeig-maritim-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comerc-i-mercats-aprova-les-bases-de-la-convocatoria-per-a-adjudicar-els-llocs-vacants-del-mercat-del-passeig-maritim-del-port-de-sagunt/ "Linked In")
*   [](mailto:?body=https://aytosagunto.es/va/actualitat/comerc-i-mercats-aprova-les-bases-de-la-convocatoria-per-a-adjudicar-els-llocs-vacants-del-mercat-del-passeig-maritim-del-port-de-sagunt/)